EkBass/fiwiki-20250220-pages-articles huggingface dataset:
Plaza Hotel

thumb|Plaza Hotelin julkisivua Central Parkista katsottuna. Plaza Hotel on New Yorkissa, Viidennen avenuen ja eteläisen Central Parkin kulmalla sijaitseva kuuluisa, ylellinen 19-kerroksinen hotelli. Se avattiin 1. lokakuuta 1907.History. The Plaza Hotelli on kuuluisuuksien suosima, ja se on toiminut kuvauspaikkana monessa elokuvassa. Vuonna 1969 New Yorkin kaupungin maamerkkikomissio antoi sille maamerkin aseman. ==Historia== Plaza Hotelin rakennuttivat Bernhard Beinecke, Fred Sterry ja Harry S. Black tontille, aiemman, noin 15 vuotta vanhan samannimisen hotellin tilalle. Rakennustyöt kestivät kaksi vuotta ja maksoivat silloisessa rahassa 12 miljoonaa Yhdysvaltain dollaria. Rakennuksen ulko- ja sisätilojen suunnittelussa otettiin mallia ranskalaisista palatseista, ja pääsuunnittelijana toimi Henry Janeway Hardenbergh. Hotellista haluttiin tehdä maailman hienostunein, ja sinne tilattiin muun muassa 1 650 kristallikruunua. Plaza Hotel majoitti alkuun ensisijaisesti lähinnä varakkaita yhdysvaltalaisia. Huomattavan ja tunnetun yhdysvaltalaisen Vanderbiltin suvun edustajat herra ja rouva Alfred Gwynne Vanderbilt olivat ensimmäisiä, jotka kirjautuvat sisään hotelliin. Nykyään heidän kunniakseen hotellissa on ylellinen ja loistokkaasti sisustettu Vanderbilt-sviitti, jossa on muun muassa kolme makuuhuonetta ja joka on yleensä valtionpäämiesten, kuninkaallisten ja muiden tärkeiden vieraiden käytössä. ==Omistajanvaihdokset== Hotellin osti 1988 yhdysvaltalainen multimiljonääri Donald Trump 407,5 miljoonalla Yhdysvaltain dollarilla, ja hän totesi tuolloin ostaneensa mestariteoksen, eräänlaisen Mona Lisan, ja kehui ostoaan hienoimmaksi liiketoimekseen.Theater of Dreams: A Tale of Boom and Bust at the Plaza Hotel New York TimesWhat Donald Trump’s Plaza Deal Reveals About His White House Bid New York Times Trump kuitenkin myi hotellin eteenpäin vuonna 1995 prinssi Al-Waleed bin Talalille ja Millennium & Copthorne Hotelsille, jotka puolestaan myivät sen 657 miljoonalla Yhdysvaltain dollarilla Elad Propertiesille vuonna 2004. Elad Properties sulki hotellin 30. huhtikuuta 2005 entisöidäkeen sen. Entisöinnin jälkeen hotellissa oli 282 hotellihuonetta, ja se siirtyi Fairmont Hotels and Resortsin käsiin. Hotelli aukesi uudestaan asiakkaille maaliskuussa 2008. ==Elokuvissa== Plaza Hotel on toiminut useiden elokuvien kuvauspaikkana. Tärkeimmät roolit olivat seuraavissa elokuvissa: * Vaarallinen romanssi (1957) * Paljain jaloin puistossa (1967) * Funny Girl (1968) * Hotelli Plazan riemuhuoneisto (1971) * Parhaat vuotemme (1973) * Rakkautta ensi puraisulla (1979) * Cotton Club (1984) * New Yorkin kuningas (1990) * Yksin kotona 2 – Eksynyt New Yorkissa (1992) * Inside the Osmonds (2001) * Morsianten sota (2009) == Lähteet == ==Aiheesta muualla== * Plaza Hotelin viralliset sivut * Kuvia Plaza Hotelista Luokka:Manhattanin pilvenpiirtäjät Luokka:Manhattanin hotellit Luokka:National Register of Historic Places -kohteet Manhattanilla Luokka:Midtown (Manhattan)
Henri Farman

Henry Farman (26. toukokuuta 1874 Pariisi – 18. heinäkuuta 1958 Pariisi) oli ranskalainen lentäjä ja lentokonesuunnittelija vuosina 1908–1919. Hän syntyi Pariisissa varakkaan englantilaisen lehden kirjeenvaihtajan poikana 26. toukokuuta 1874. Hän opiskeli maalariksi École des Beaux Arts-koulussa mutta kiinnostui mekaanisista laitteista. Hän alkoi isänsä varoilla harrastaa polkupyöräilyä ja kilpa-autoilua. Hän ajoi mm. Renault'n kilpa-autoja. Kun Gabriel Voisin alkoi valmistaa lentokoneita vuonna 1907, Farman oli eräs ensimmäisiä asiakkaita. Hän pyrki saavuttamaan Euroopan pituuslennon ennätyksen ja 29. toukokuuta 1908 hän lähti lentoon itse suunnittelemallaan lentokoneella. Kahden veljensä avulla hän perusti Farman-lentokonetehtaan. Tehtaan lentokone vuodelta 1914 oli suosittu ensimmäisen maailmansodan tiedustelukone. Tehtaan Goliath oli ensimmäinen pitkän matkan matkustajakone, jolla tehtiin reittilentoja Pariisin ja Lontoon välillä 8. helmikuuta 1919 alkaen. Hän sai Ranskan kunnialegioonan ritarin arvon vuonna 1919. Hän vetäytyi eläkkeelle vuonna 1937, kun Ranska kansallisti koko lentokoneteollisuuden. Henry Farman kuoli Pariisissa 18. heinäkuuta 1958. Hänet on haudattu Cimetière de Passy'iin. ==Aiheesta muualla== * A more extensive telling of the Farman brothers story * Maailman ensimmäinen lentäjä hoitelee yhä vielä "spaagia", Kansan kuvalehti, 27.01.1933, nro 5, s. 27, Kansalliskirjaston digitaaliset aineistot Luokka:Ranskalaiset lentokonesuunnittelijat Luokka:Ranskalaiset lentäjät Luokka:Vuonna 1874 syntyneet Luokka:Vuonna 1958 kuolleet
Oulunsuun suuralue

Oulunsuun suuralue on yksi Oulun kaupungin kahdestakymmenestäkolmesta suuralueesta. Suuralue sijaitsee keskustan itäpuolella Oulujoen etelärannalla. Suuralueella asuu noin 8 000 asukasta, ja siellä on yhteensä 10 806 työpaikkaa. Asuntokuntia on noin 4 000 (1.1.2010). Suuralue rajautuu Myllyojan, Kaukovainion, keskustan ja Maikkulan suuralueisiin. ==Kaupunginosat Oulunsuun suuralueella== * Kontinkangas (väkiluku 705) * Oulunsuu (4 667) * Peltola (1 618) * Värttö (726) ==Liikenne== Suuralueen tärkeimmät tieväylät ovat valtatie 22 ja Kajaanintie sekä niiden kanssa risteävät Poikkimaantie ja Oulunsuuntie–Joutsentie. Sekä valtatien 22 että Kajaanintien osuus Joutsentien ja keskustan välillä on nelikaistainen. Oulujoen ylitse Myllyojan suuralueelta Erkkolan siltaa pitkin Oulunsuun suuralueelle johtava Oulunsuuntie on yksi liikenteen pullonkauloista, sillä Madekosken siltaa lukuun ottamatta Erkkolan silta on itäisin Oulujoen silloista. Tulevan Poikkimaantien sillan arvellaan vähentävän liikenteen määrää Oulunsuuntiellä. Oulunsuuntien ja Kajaanintien risteyksen liikenne- ja turvallisuusongelmia on helpotettu uusimalla teiden risteystä vuoden 2005 aikana. Samalla vilkas Oulunsuun koulun luona oleva suojatie muutettiin alikuluksi ja liikennevalo-ohjausta tehostettiin. ==Katso myös== * Oulun yliopistollinen sairaala ==Lähteet== ==Aiheesta muualla== Luokka:Oulun suuralueet
Koloa Talake

Koloa Talake (1934–2008Billion Graves Viitattu 14.6.2022 ) on tuvalulainen poliitikko. Hän toimi Tuvalun pääministerinä yhdeksän kuukautta vuosina 2001–2002 syrjäytettyään edeltäjänsä Faimalaga Lukan tämän hallitukselle annetulla epäluottamuslauseella. Talaken seuraajaksi Tuvalun pääministerinä tuli vuonna 2002 Saufatu Sopoanga. Talakella on harrastanut näkyviä tempauksia. Pääministerikautensa aikana hän muun muassa neuvotteli Tuvalun internet-tunnuksen (.tv) myymisestä amerikkalaiselle yhtiölle saadakseen tuloja köyhälle maalleen. Vuonna 2002 hän haastoi kahden muun pienen saarivaltion Kiribatin ja Malediivien kanssa Yhdysvallat ja Australian oikeuteen Kioton sopimuksen ratifioimatta jättämisestä. Saarivaltioiden johtajien mukaan kasvihuonekaasupäästöt aiheuttavat alueella merenpinnan nousua, joka hukuttaa saaret alleen.Oikeusjutut aseeksi Kioto-kiistassa? Yle.fi, uutiset 5.3.2002, viitattu 14.6.2022 Talake asui myöhemmin Uudessa- Seelannissa Aucklandissa. ==Lähteet== Luokka:Tuvalun pääministerit Luokka:Vuonna 1934 syntyneet Luokka:Vuonna 2008 kuolleet
Cristian Zorzi

Cristian "Zorro" Zorzi (s. 14. elokuuta 1972 Cavalesessa, Italiassa) on italialainen entinen maastohiihtäjä ja olympiavoittaja. Zorzi tunnetaan erityisesti sprinttihiihtäjänä, mutta hän on esittänyt myös hyviä hiihtoja normaalimatkoilla, lähinnä viesteissä. Sprinttihiihdosta Zorzilla on MM-hopeaa Lahdesta 2001 ja olympiapronssia Salt Lake Citystä 2002. Italian viestijoukkueessa Zorzilla on saavuttanut olympiakultaa Torinosta 2006 ja olympiahopeaa Salt Lake Citystä 2002. Zorzi keskittyi vuosina 2007-2013 maratonmatkoille, hän lopetti uransa 2013. Cristian Zorzi on naimisissa ja hänellä on kaksi lasta. ==Aiheesta muualla== * Luokka:Italialaiset maastohiihtäjät Luokka:Italialaiset olympiavoittajat Luokka:Vuonna 1972 syntyneet Luokka:Elävät henkilöt
Keskiajan lämmin kausi

Keskiajan lämmin kausi (tai keskiajan lämpökausi, keskiajan ilmasto-optimi) oli keskiajalla noin vuosien 600–1400 välillä ainakin Euroopassa ja Pohjois- Amerikassa vallinnut verraten lämmin ajanjakso. Lämpökauden olemassaolo on todettu geologisesta ja historiallisesta aineistosta. Kauden keskilämpötilaa on kuitenkin vaikea arvioida tarkkaan. On arveltu, että Euroopan lämpötilat olivat silloin 1–2 astetta korkeammat kuin 1900-luvun alussa. Jotkin todisteet tukevat sitä käsitystä, että lämmin ilmastojakso ei koskenut vain pohjoista pallonpuoliskoa, vaan että se oli maailmanlaajuinen. Tähän viittaa esimerkiksi australialaisesta tippukiviluolasta löydetty happi-isotooppiaineisto. Keskiajan lämpökausi vallitsi eri puolilla pohjoista pallonpuoliskoa hiukan eri aikoina. Jääkairausaineiston perusteella Grönlannissa kausi alkoi jo noin vuonna 600, ja lämpömaksimi saavutettiin siellä noin vuonna 1000. Keski- Euroopassa ja Länsi-Atlantin Bermudalla kauden on ajoitettu vallinneen vuosina 800–1350. Venäjän Euroopan-puoleisissa osissa ilmasto oli lämpimimmillään noin vuosina 950–1200. Muualla Euroopassa lämpimintä oli etenkin vuosina 1150–1300 sekä sitä ennen noin vuonna 900. Uralin alueella ei selviä merkkejä keskiajan lämpövaiheesta ole havaittu. Puulustoaineiston perusteella Fennoskandian pohjoisosissa lämmintä oli vuosina 870–1100, kuten myös vuosina 1360–1570. Suomessa lämpökausi ajoitetaan aikavälille 980–1250, jolloin talvet olivat Keski-Suomessa erityisen lauhoja ja lumettomia. Norjassa viljakasvit kasvoivat huomattavasti pohjoisempana kuin nykyisin. Leudot ilmat tekivät mahdolliseksi sen, että Islanti ja Grönlannin lounaisosat asutettiin. Keskiajan lämmintä kautta seurasi niin sanottu pieni jääkausi, jolloin ilma jälleen viileni Euroopassa. Moni ilmastotutkija pitää keskiajan lämpövaihetta paikallisina ilmiöinä. Joidenkin toisten tutkijoiden mukaan kyse oli kuitenkin ilmaston luonnollisesta vaihtelusta kylmien ja lämpimien vaiheiden välillä. Tämän syklisen vaihtelun syitä ei tiedetä varmasti. Asia on tiedemaailmassa kiistanalainen. == Lähteet == ==Aiheesta muualla== Luokka:Keskiajan tiede Luokka:Keskiajan tutkimus Luokka:Paleoklimatologia Luokka:Ilmastohistoria Luokka:Holoseeni
Psilosiini

Psilosiini (4-hydroksi-N,N-dimetyylitryptamiini, 4-HO-DMT) on psykedeelisenä päihteenä käytetty ja vaikutuksiltaan psykedeelinen sieniperäinen alkaloidi ja hermostoon vaikuttava aine. Kemialliselta rakenteeltaan se muistuttaa läheisesti aivojen omaa välittäjäainetta serotoniinia, ja kuuluu samoin tryptamiineihin. Psilosiinin fosforihappoesteri, jota myös esiintyy psilosiinipitoisissa sienissä, on nimeltään psilosybiini. Psilosiini on varsin herkkä hapettumiselle eikä kestä säilömistä hyvin. == Laki == Psilosiini on luokiteltu huumausaineeksi Suomessa. == Historia == Psilosiinin eristi ensimmäisenä Albert Hofmann kumppaneineen Psilocybe mexicana -lajista vuonna 1958. Hofmann myös syntetisoi aineen pian eristämisen jälkeen. == Katso myös == * Psykedeeliterapia * Psilosybiinisienet * O-Asetyylipsilosiini * 2C * NBOMe * Psykedeeliset fenetyyliamiinit * Lysergihapon amidit * Luettelo YK:n yleissopimusten mukaisista huumeista == Lähteet == == Aiheesta muualla == * Erowid-portaali * TiHKAL-kirja osoitteessa Erowid * isomerdesign.com * PubChem: Psilocin * Kyoto Encyclopedia of Genes and Genomes (KEGG): Psilocin * Toxin and Toxin Target Database (T3DB): Psilocin * Psilosiinin ja muiden päihteiden erotteluja ja synteesejä Luokka:Psykedeeliset tryptamiinit Luokka:Sienimyrkyt
Simon Gjoni

Simon Gjoni (28. lokakuuta 1925 – 31. lokakuuta 1991https://www.answers.com/Q/When_was_Simon_Gjoni_born) oli albanialainen säveltäjä. Hän syntyi Shkodërissa ja opiskeli nuorena kitaran-, pasuunan- ja pianonsoittoa. Gjoni sävelsi uransa alkuvaiheissa yli kaksisataa laulua. Hänen tuotantoonsa kuuluu myös muun muassa kantaatti, pianomusiikkia ja sinfonisia teoksia. == Lähteet == Luokka:Albanialaiset säveltäjät Luokka:Vuonna 1925 syntyneet Luokka:Vuonna 1991 kuolleet
Hiilikaasu

Hiilikaasu on hiilestä valmistettu palava kaasu. Suppeimmillaan se käsittää häkäpöntöissä muodostuneen kaasun, silloin kun polttoaineena oli puuhiili. Näitä hiilikaasuttimia oli käytössä toisen maailmansodan aikaan runsaasti. Puukaasutin syrjäytti hiilikaasuttimia sodan loppupuolelle mentäessä. Puukaasuttimen energiatalous on n. kaksi kertaa parempi kuin hiilikaasuttimen. Hiilikaasun palavat aineet ovat häkä eli hiilimonoksidi ja vety. Se palaa sinisellä vähävaloisella liekillä. Kaasu muodostuu ilman hapen ja vesihöyryn reagoidessa puuhiilen kanssa. Hiilikaasun lämpöarvo on hiukan matalampi kuin puukaasulla. Hiilikaasuksi nimitetään joskus kivihiilestä peräisin olevaa kaasua. Paremmin kivihiilikaasu tunnetaan kaupunkikaasuna tai valokaasuna. Se valmistetaan kivihiilestä kuivatislaamalla sitä noin 1 000 celsiusasteen lämpötilassa. Valokaasua ei kannata myöskään sekoittaa generaattori- tai voimakaasun nimellä kulkeneeseen kaasuun, joka valmistettiin kaasugeneraattoreissa ilmalla ja höyryllä kaasuttamalla. Generaattorikaasua käytettiin ensimmäisissä sisäisissä, sylinterillä varustetuissa polttomoottoreissa. Luokka:Polttoaineet en:Illuminating gas
Rainer Nygård

Rainer Nygård (s. 1972) on suomalaisen metalliyhtye Diablon laulaja-kitaristi. Hänen synnyinkaupunkinsa on Kalajoki, mutta nykyisin hän asuu Tampereella. Nygård on sanoittanut Diablon kappaleet. Hän ja Diablon soolokitaristi Marko Utriainen ovat säveltäneet ne. Nygård käyttää suomalaisia Ruokangas Guitarsin tekemiä kitaroita. == Lähteet == Luokka:Suomalaiset metallimusiikin laulajat Luokka:Suomalaiset metallimusiikin kitaristit Luokka:Vuonna 1972 syntyneet Luokka:Elävät henkilöt
Thoma Gaqi

Thoma Gaqi (s. 21. elokuuta 1948 Korçë) on albanialainen säveltäjä. Hän opiskeli Tiranassa Çesk Zadejan johdolla. Gaqi on säveltänyt muun muassa tansseja, soitinmusiikkia ja sinfonisen runoelman Borova. Säveltäjä työskentelee tällä hetkellä Tiranassa. == Lähteet == *Tragic Event in Albanian History Commemorated in Music! Frosina.org, kopio Internet archivessa Luokka:Albanialaiset säveltäjät Luokka:Vuonna 1948 syntyneet Luokka:Elävät henkilöt
Shkodra

Shkodra eli Skutari () on kaupunki Albaniassa. Se on Shkodërin maakunnan pääkaupunki. Kaupungin asukasluku on noin 143 000 (2011). Shkodra on yksi Albanian vanhimmista kaupungeista ja se perustettiin ennen ajanlaskun alkua. Keskiajalla aluetta asuttivat slaavit. Shkodërin yliopisto perustettiin vuonna 1992. Kaupunki sijaitsee Skutarijärven kaakkoispäässä. Antiikin aikana kaupungin nimi oli Skodra ja se toimi muun muassa Illyrian viimeisen kuninkaan, Gentiuksen pääkaupunkina kunnes hänet kukistettiin vuonna 168 eaa. == Shkodërilaisia henkilöitä == * Marin Barleti (1450–1512/1513), humanisti * Luiz Ejlli (s. 1985), laulaja * Simon Gjoni (1926–1991), säveltäjä * Ndre Mjeda (1866–1937), runoilija * Alfred Moisiu (s. 1929), Albanian presidentti * Ramadan Sokoli (s. 1920), säveltäjä * Frederik Ndoci (s. 1960), laulaja ==Lähteet== == Aiheesta muualla == * Viralliset sivut , , , Luokka:Albanian kunnat Luokka:Albanian kaupungit Luokka:Shkodërin maakunta
Rannikko-Pohjanmaa

Rannikko-Pohjanmaa () on nimi, jota Merenkurkun rannikolla sijaitsevan nykymaakunnan alueella toimivista yhteisöistä jotkut käyttävät nimissään, kuten Rannikko-Pohjanmaan YrittäjätRannikko-Pohjanmaan Yrittäjät Suomen Yrittäjät, Rannikko-Pohjanmaan sosiaali- ja perusterveydenhuollon kuntayhtymä Rannikko-Pohjanmaan sosiaali- ja perusterveydenhuollon kuntayhtymä , Rannikko- Pohjanmaan Sydänpiiri Rannikko-Pohjanmaan Sydänpiiri Suomen Sydänliitto, Elegan Rannikko Pohjanmaan alueElega-edustajat Elega, Nordean Rannikko- Pohjanmaan alueTietoa Suomesta Nordea ja Sotainvalidien Veljesliiton Rannikko- Pohjanmaan osastoSotainvalidien Veljesliiton Rannikko-Pohjanmaan osasto Yhdistysrekisteri. Rannikko-Pohjanmaa tai Ranta-Pohjanmaa oli myös Kotimaisten kielten tutkimuskeskuksen ehdotus nykyisen Pohjanmaan maakunnan nimeksi valtioneuvoston nimetessä Suomen nykyisiä maakuntia vuonna 1998. Maakunnan kunnat ja maakunnan liitto halusivat kuitenkin säilyttää maakunnan nimenä ruotsiksi Österbotten, jonka suomenkielinen vastine on Pohjanmaa.Valtioneuvosto nimesi Suomen maakunnat Sisäasiainministeriö Nimi aiheuttaa sekaannusta Pohjanmaan historiallisen maakunnan ja sen alueella olevien muiden nykymaakuntien, varsinkin Etelä-Pohjanmaan, Keski-Pohjanmaan ja Pohjois-Pohjanmaan kanssa. Vaikka nimi onkin sama kuin historiallisella maakunnalla, Pohjanmaan vaakunaa (ilman kreivikunnan kruunua) sen sijaan käytetään Pohjois-Pohjanmaan tunnuksena. == Lähteet == Luokka:Pohjanmaan maakunta
Felix Gottwald

Felix Gottwald (s. 13. tammikuuta 1976 Zell am See, Itävalta) on itävaltalainen uransa lopettanut yhdistetyn hiihtäjä ja olympiavoittaja. Gottwald on yksi menestyneimmistä yhdistetyn urheilijoista ja tunnetaan erityisen hyvänä hiihtäjänä. Hän on olympiamitalien määrällä mitattuna kaikkien aikojen menestynein yhdistetyn hiihtäjä. Olympialaisiin Gottwald osallistui ensimmäisen kerran jo Lillehammerissa 1994. Salt Lake Citystä 2002 Gottwald saavutti pronssia molemmista henkilökohtaisista kilpailuista sekä joukkuekilpailusta. Neljänsissä olympialaisissaan Torinossa 2006 Gottwald voitti olympiakultaa henkilökohtaisessa sprinttikilpailussa ja joukkuekilpailussa sekä saavutti hopeaa normaalikilpailussa. Vancouverissa 2010 Gottwald oli mukana Itävallan kultaa voittaneessa joukkueessa. Maailmanmestaruuskilpailuista Gottwaldilla on viisi henkilökohtaista mitalia, hopea ja neljä pronssia. Lisäksi hänellä on joukkuekilpailusta kolme MM- kultaa, yksi MM-hopea ja kaksi MM-pronssia. Yhdistetyn maailmancupin Gottwald voitti kaudella 2000–2001. Hän lopetti uransa kauden 2006–2007 jälkeen, mutta teki paluun kaudella 2009–2010 ja sijoittui cupin kokonaiskilpailussa toiseksi. ==Saavutukset== *Olympialaiset **Salt Lake City 2002 *** pronssia joukkuekilpailu *** pronssia normaalikilpailu *** pronssia sprinttikilpailu **Torino 2006 *** kultaa joukkuekilpailu *** kultaa sprinttikilpailu *** hopeaa normaalikilpailu **Vancouver 2010 *** kultaa joukkuekilpailu *Maailmanmestaruuskilpailut **Trondheim 1997 ***pronssia joukkuekilpailu **Lahti 2001 ***hopeaa joukkuekilpailu ***pronssia normaalikilpailu **Val di Fiemme 2003 *** kultaa joukkuekilpailu *** hopeaa normaalikilpailu *** pronssia sprinttikilpailu **Obertsdorf 2005 *** pronssia joukkuekilpailu *** pronssia normaalikilpailu **Oslo 2011 *** pronssia normaalimäki *** kultaa normaalimäen joukkuekilpailu *** kultaa suurmäen joukkuekilpailu *Yhdistetyn maailmancup ** kokonaiskilpailun voitto 2000–2001 ** kokonaiskilpailun toinen 2001–2002, 2002–2003 ja 2009–2010 ** kokonaiskilpailun kolmas 1997–1998, 2004–2005 ja 2010–2011 ** sprintticupin voitto 2000–2001 ** sprintticupin toinen 2002–2003 ** 23 osakilpailuvoittoa ** 68 kertaa palkintokorokkeella (23-25-20) == Lähteet == * === Viitteet === ==Aiheesta muualla== * Virallinen kotisivu Luokka:Itävaltalaiset yhdistetyn hiihtäjät Luokka:Itävaltalaiset olympiavoittajat Luokka:Vuonna 1976 syntyneet Luokka:Elävät henkilöt
AVL-puu

Tietojenkäsittelytieteessä AVL-puu on binäärinen hakupuu. Se on ensimmäinen tietojenkäsittelytieteessä esitetty itsestään tasapainottuva binäärinen hakupuu. AVL-puussa kaikkien solmujen alipuiden korkeusero on korkeintaan yksi. Haun, lisäyksen ja poiston asymptoottinen suoritusaika on O(\log n) sekä keskimääräisessä että pahimmassa tapauksessa. Lisäykset ja poistot saattavat vaatia puun tasapainottamisen uudelleen yhdellä tai useammalla kierrolla. AVL- puu on nimetty keksijöidensä Georgi Adelson-Velskin ja Jevgeni Landisin mukaan. He esittelivät puun vuonna 1962 artikkelissaan ”An algorithm for the organization of information”. == Tasapainokerroin == Solmun tasapainokerroin on sen oikeanpuoleisen alipuun korkeus vähennettynä vasemmanpuoleisen alipuun korkeudella. Solmu jonka tasapainokerroin on -1, 0 tai 1 on tasapainoinen. Solmu jonka tasapainokerroin on jokin muu arvo on epätasapainossa ja vaati tasapainotuksen. Tasapainokerroin voidaan tallettaa jokaiseen solmuun tai se voidaan laskea suoraan alipuista. === Lisäys === Lisäys AVL-puuhun tehdään lisäämällä alkio puuhun samalla tavalla kuin binääriseen hakupuuhun. Samalla puun solmujen tasapainokertoimia päivitetään. Jos jokin puun solmu menee epätasapainoon suoritetaan kierto alimmassa epätasapainoisessa solmussa, jolloin puu saadaan taas tasapainoon. === Poisto === Poisto AVL-puusta voidaan tehdä kiertämällä poistettava solmu lehtisolmuksi ja sitten poistaa se. === Haku === Haku tehdään kuten tavallisessa binääripuussa. Koska AVL-puu on aina tasapainossa on haun aikavaatimus aina O(\log n). == Katso myös == * Punamusta puu == Aiheesta muualla == Luokka:Tietorakenteet Luokka:Hakualgoritmit
Shaman

Shaman voi tarkoittaa ainakin seuraavia: * Shaman, suomalainen saameksi laulanut yhtye, sittemmin Korpiklaani * Shaman eli Shaaman, brasilialainen yhtye * Shaman, Santanan albumi vuodelta 2002 == Katso myös == * Šamanismi
Sublimaatio

Sublimaatio (lat. sub 'alla' + limen 'kynnys') eli jalostuminen (myös ylevöityminen) on psykologian ja erityisesti psykoanalyysin käsite. Sublimaatiolla tarkoitetaan vietin purkamista henkisen työn avulla: kielletyiksi koetut viettiyllykkeet muuntuvat sellaisiksi, että ne pääsevät tyydyttymään sosiaalisesti hyväksyttävällä tavalla. Käsite liittyy erityisesti Sigmund Freudin varhaiseen ajatteluun; hän piti kulttuuria ja taidetta vietin jalostumina. Sublimaatiossa voidaan erottaa seuraavat vaiheet: # viettienergia siirtyy biologisista kohteista ei-biologisiin # toimintaan liittyvä emootio menettää seksuaalisen tai aggressiivisen sävynsä # toiminta vapautuu viettijännityksen asettamasta pakosta. Sublimaatio on tiedostumatonta, ja Anna Freud liitti sen puolustusmekanismien joukkoon. Sublimaatio edellyttää psyykkistä symbolitoimintoa, ja egon kehitys edellyttää sublimaatiota. Sublimaatio voi kohdistua vain niin sanottuihin esigenitaalisiin vietteihin. Nykyään psykoanalyysissa sovelletaan mieluummin sitomisen () käsitettä. == Katso myös == * Psykoanalyyttinen taiteentutkimus == Kirjallisuutta == * Freud, Anna: Minän suojautumiskeinot. (Das Ich und die Abwehrmechanismen, 1936.) Englannin kielestä suomentanut Kai Kaila. Espoo: Weilin+Göös, 1969. * Luokka:Psykoanalyyttinen teoria Luokka:Sigmund Freudin teoriat
Vuokko (taruolento)

Vuokko oli noidan apuolento saamelaisessa mytologiassa. Vuokko toimitti asioita noidan puolesta, kuten toi rikkautta varastamalla muilta. Vuokko saattoi myös kuljettaa noidan sielua transsitilan aikaisella matkalla. Toisaalta vuokko oli eräässä tarinassa jättiläismäinen lintu, joka vaani kivisaarella ohikulkevia laivoja. Vuokko on laina vaakaa tarkoittavasta sanasta. ==Katso myös== *Kokko (Kalevala) *Lievo Luokka:Saamelaiset taruolennot Luokka:Mytologiatyngät
Viola Bauer

Viola Bauer (s. 13. joulukuuta 1976 Annaberg-Buchholz, Saksan demokraattinen tasavalta) on saksalainen entinen maastohiihtäjä ja olympiavoittaja. Bauer voitti 2002 Salt Lake Cityn olympialaisten viestijoukkueessa kultaa ja takaa- ajokilpailussa pronssia. Viestissä hän voitti MM-kultaa 2003 Val di Fiemmen kisoissa, MM-hopeaa 2007 Sapporossa ja MM-pronssia 1999 Ramsaussa. 2006 Torinon olympialaisissa hän voitti viestihopeaa. Uransa hän lopetti 25. maaliskuuta 2007 Falunissa käytyyn viestiin, joka päättyi hänen maansa, Saksan voittoon.Saksa vei naisten viesti Falunissa, Suomi kakkonen Ammatiltaan Bauer on sotilas. Hänellä on sosiaalipedagogin koulutus. ==Lähteet== ==Aiheesta muualla== * Virallinen kotisivu * Luokka:Saksalaiset maastohiihtäjät Luokka:Saksalaiset olympiavoittajat Luokka:Vuonna 1976 syntyneet Luokka:Elävät henkilöt
Axel Teichmann

Axel Teichmann (s. 14. heinäkuuta 1979 Ebersdorf, Itä-Saksa) on saksalainen entinen maastohiihtäjä. Teichmann nousi hiihtomaailman tietoisuuteen, kun hän vuonna 1999 voitti juniorien maailmanmestaruuden 10 kilometrin perinteisen hiihtotavan kilpailussa sekä viestissä. Aikuisten arvokisoissa Teichmann 2003 Val di Fiemmen MM-hiihdoissa voitti 15 kilometrin perinteisen hiihtotavan kilpailussa kultaa ja viestissä hopeaa. Kaksi vuotta myöhemmin Oberstdorfin MM-kisoissa hän saavutti hopeaa sekä viestistä että sprinttihiihdon parikilpailusta. Kaudella 2004–2005 Teichmann voitti maastohiihdon maailmancupin kokonaiskilpailun. Hän on voittanut urallaan kahdeksan maailmancupin osakilpailua (tilanne 25.2.2009). Teichmann jättäytyi pois 2006 Torinon olympialaisista. Sapporon MM-kisoissa 2007 Teichmann voitti 30 kilometrin yhdistelmäkilpailun puolen sekunnin erolla ennen maanmiestään Tobias Angereria. Liberecin MM-kilpailuissa 2009 hän sai hopeaa parisprintistä ja viestistä. Vancouverin olympialaisissa 2010 Teichmann oli hopealla 50 kilometrin perinteisen hiihtotavan yhteislähtökilpailussa ja vapaan hiihtotavan parisprintissä Tim Tscharnken kanssa. Oslon MM-kilpailuissa 2011 hän sai pronssia viestissä. ==Lähteet== ==Aiheesta muualla== *Virallinen kotisivu * Luokka:Saksalaiset maastohiihtäjät Luokka:Saksalaiset olympiamitalistit Luokka:Vuonna 1979 syntyneet Luokka:Elävät henkilöt
Alfayksilö

Alfayksilö on eläinlauman johtava yksilö. Monilla laumaeläimillä esiintyy tarvetta muodostaa hierarkioita, joiden huipulla on alfauros, alfanaaras tai niiden yhdessä muodostama alfapari.Dominance hierarchy, BBC Yksilö pääsee usein laumassaan johtavaan asemaan kokonsa, sosiaalisten kykyjensä tai muiden positiivisten ominaisuuksien avulla. Usein alfayksilöillä on myös etuja muihin lauman jäseniin nähden, ne esimerkiksi saavat saaliista osansa ensimmäisinä tai saavat valita minkä tahansa vastakkaisen sukupuolen edustajan parittelukumppanikseen. Susilaumoilla ei ole varsinaisesti alfayksilöitä: yleistä väärinkäsitystä on yritetty korjata pitkään. Susilaumat koostuvat vanhemmista ja näiden jälkeläisistä kunnes nämä lähtevät perustamaan oman laumansa. Ajatus alfasudesta on peräisin Rudolf Schenkeliltä vuodelta 1947, joka tarkkaili susia Baselin eläintarhassa: eläintarhassa olevat eläimet eivät välttämättä ole sukulaisia ja ovat epätavallisen pienessä tilassa. David Mech julkaisi vuosina 1999 ja 2000 kaksi artikkelia, joissa hän pyrki korjaamaan yleisiä virhekäsityksiä susilaumojen järjestäytymisestä. == Lähteet == Luokka:Etologia
Maanviljelijäin puolue

Maanviljelijäin puolue oli suomalainen talonpoikaispuolue, joka toimi aktiivisesti vuosina 1926-1929. Maanviljelijäin puolueen perustivat lähinnä parikkalalaiset talonpojat, jotka marssivat Juho Roihan johdolla ulos Jyväskylässä 18.2.1927 pidetystä kokouksesta, jonka enemmistö perusti Talonpoikaiskansan puolueen. Perustajat olivat päättäneet uuden puolueen perustamisesta edellisvuoden lopussa pitämässään kokouksessa. Puolueen ohjelma oli populistinen ja maaseudun vähäosaiseen väestöön vetoava.Matti Lackman: Taistelu talonpojasta. Suomen Kommunistisen Puolueen suhde talonpoikaiskysymykseen ja talonpoikaisliikkeisiin 1918-1939 (Pohjoinen 1985), sivut 102-142 (Karjalan talonpoikien liike [1924-1929]) Puolue osallistui vuoden 1927 eduskuntavaaleihin asettaen ehdokkaita Viipurin läänin itäisessä vaalipiirissä ja saaden 784 (0,09%) ääntä. Eduskuntavaaleissa 1929 tehtiin vaaliliitto Talonpoikaiskansan puolueen kanssa, mutta menestys jäi entistä vaatimattomammaksi. Maanviljelijäin puolueen organisaatio jäi kehittymättömäksi ja toiminta varsin vähäiseksi. ==Lähteet== Luokka:Suomen agraaripuolueet Luokka:Suomen entiset puolueet
Lidija Skoblikova

Lidija Pavlovna Skoblikova (, s. 8. maaliskuuta 1939 Zlatoust, Neuvostoliitto) on neuvostoliittolainen pikaluistelija ja kuusinkertainen olympiavoittaja. Hän on olympialaisten historian menestynein pikaluistelija kultamitalien määrässä ja ensimmäinen urheilija, joka saavutti talviolympialaisista kuusi kultamitalia. == Ura == Vuonna 1959 Skoblikova pääsi Neuvostoliiton maajoukkueeseen sijoittumalla kolmanneksi maansa mestaruuskilpailuissa. Samana vuonna yleisluistelun maailmanmestaruuskilpailuissa Sverdlovskissa hän oli myös pronssillaArponen et alSpeedSkatingNews. Seuraavana vuonna hän voitti Östersundin MM-kilpailuissa 500 ja 3 000 metrin matkat mutta kaatuminen 1 000 metrillä pudotti Skoblikovan pronssille. Squaw Valleyssä järjestettyihin olympialaisin Skoblikova lähti yhtenä suosikeista. Ensimmäisellä matkallaan 1 500 metrillä hän rikkoi maailmanennätyksen ajallaan 2.25,2 ja otti kultaa. Toisen voittonsa Skoblikova otti 3 000 metrillä, ja 1 000 metrillä hän sijoittui neljänneksi. Seuraavina vuosina Skoblikova jatkoi menestystään MM- kisoissa. Hän otti pronssia Tønsbergissä 1961, hopeaa Imatralla 1962 sekä lopulta kultaa Karuizawassa 1963 ja Kristinehamnissa 1964. Vuoden 1964 talviolympialaisissa Innsbruckissa Skoblikova osallistui kaikille neljälle luistelumatkalle ja voitti kultaa jokaisesta. Hänestä tuli näin ensimmäinen urheilija, joka on saavuttanut kuusi kultamitalia talviolympialaisista. Lisäksi Skoblikova oli ensimmäinen urheilija, joka voitti yksissä talvikisoissa neljä henkilökohtaista kultamitalia. Skoblikovan ennätyksen rikkoi Eric Heiden viemällä viisi kultaa vuoden 1980 talviolympialaisista. Skoblikova jätti kilpakentät kahdeksi kaudeksi. Hän palasi kuitenkin luistinradoille uudelleen vuonna 1967 ja rikkoi 3 000 metrin maailmanennätyksen tammikuussa. Skoblikova ei kuitenkaan enää palannut arvokisojen palkintokorokkeelle. MM-kilpailuissa Deventerissä 1967 hän oli neljäs ja Helsingissä 1968 seitsemäs. Grenoblen olympialaisissa 1968 hän sijoittui 3 000 metrillä kuudenneksi ja 1 500 metrillä 11:nneksi. Vuonna 1969 Skoblikova lopetti uransa. Hän ei voittanut urallaan ainuttakaan Neuvostoliiton mestaruutta. == Lähteet == * * === Viitteet === == Aiheesta muualla == * Skoblikovan profiili KOK:n sivuilla Luokka:Neuvostoliittolaiset pikaluistelijat Luokka:Neuvostoliittolaiset olympiavoittajat Luokka:Vuonna 1939 syntyneet Luokka:Elävät henkilöt
Maastojuoksu

thumb|Maastojuoksukilpailu Yhdysvalloissa Maastojuoksu on juoksua maastossa. Juoksuradalla tai kadulla suoritettavaan juoksuun verrattuna maastojuoksu vaatii enemmän kestävyyttä. Maastojuoksussa myös sydämen sykkeen vaihtelu on suurempaa. Aloittelevalle juoksuharrastelijalle maastojuoksua pidetään hyvänä muotona, sillä alusta on pehmeämpi, eikä se näin rasita jalkoja yhtä voimakkaasti kuin kovempi maantiealusta. Maastossa liikkuminen myös rauhoittaa mieltä. Maastojuoksukilpailuista arvostetuimmat ovat maastojuoksun maailmanmestaruuskilpailut. Aikaisemmin maastojuoksu oli myös kesäolympialaisten ohjelmassa. Maastojuoksu kuuluu osana myös nykyaikaisen viisiottelun ohjelmaan. Aiemmin maastojuoksu tunnettiin suomeksi nimellä murtomaajuoksu. Esimerkiksi Paavo Nurmi voitti aikanaan lukuisia murtomaajuoksun kultamitaleita. ==Katso myös== * Luettelo maastojuoksun maailmanmestareista * Polkujuoksu == Aiheesta muualla == * Luokka:Entiset yleisurheilun olympialajit
Haarusanikkainen

Haarusanikkainen (Psilotum nudum) on sanikkais- ja saniaislaji, joka kuuluu kaksi lajia käsittävään alkeelliseen haarusanikkaisten (Psilotum) sukuun. Siltä puuttuvat juuristo ja varsinaiset lehdet kokonaan. Sen vihreä osa koostuu dikotomisesti haarautuvasta varresta, jossa on pieniä enaatioiksi kutsuttuja hammasmaisia ulokkeita ja niissä kolmiosaisia keltaisia itiöpesäkkeitä. Haarusanikkaista esiintyy maailmassa melko laajasti, kuudella eri mantereella, Pohjois-Amerikassa, Etelä-Amerikassa, Euroopassa (Espanja), Afrikassa, Aasiassa ja Australiassa. Laji kasvaa varsinkin tropiikin ja subtropiikin läheisillä kuivilla seuduilla. == Lähteet == == Aiheesta muualla == * Suomen Lajitietokeskus: Haarusanikkainen – Psilotum nudum Luokka:Psilotales Luokka:Uuden-Kaledonian kasvisto
Teemu Salo

Teemu Salo (s. 11. helmikuuta 1974) on suomalainen curling-pelaaja. Hän toimii ykkösheittäjänä Markku Uusipaavalniemen kipparoimassa joukkueessa, joka on usein myös edustanut Suomea arvokilpailuissa. Curlingin Teemu Salo aloitti vuonna 1989. Hän on kuulunut Uusipaavalniemen joukkueeseen vuodesta 2002 lähtien. Hänen seuransa on Hyvinkään Curling Ry. Salo pitää kotipaikkaansa Hyvinkäällä ja on koulutukseltaan tradenomi. Hän on 185 senttimetriä pitkä ja painaa 85 kilogrammaa. ==Maajoukkue-edustustehtävät== *1995 poikien MM- kilpailut: 9. *2002 MM-kilpailut: 5. *2003 MM-kilpailut: 4. *2004 EM- kilpailut: 11. *2005 MM-kilpailut: 5. *2005 sekajoukkueiden EM-kilpailut: 1. *2006 olympialaiset: 2. *2006 MM-kilpailut: 6. *2006 EM-kilpailut: 6. Luokka:Suomalaiset curlingpelaajat Luokka:Suomalaiset olympiamitalistit Luokka:Vuonna 1974 syntyneet Luokka:Elävät henkilöt
Kalle Kiiskinen

Kalle Kiiskinen (s. 6. syyskuuta 1975 Hyvinkää, Suomi) on suomalainen curling- pelaaja. Kiiskinen on toiminut maajoukkueen kapteenina kaudesta 2007-2008 lähtien. Kiiskinen pelasi Markku Uusipaavalniemen kipparoimassa maajoukkueessa 2002-2007 ja saavutti olympiahopeaa Torinossa 2006. Vuonna 1997 hän voitti juniorien MM-hopeaa. Suomen mestaruuden hän on voittanut vuosina 2004-2008. Hänen seuransa on Hyvinkään Curling ry. Koulutukseltaan Kiiskinen on kasvatustieteen maisteri. Hän toimii luokanopettajana ala-asteella Herajoen Koulussa Riihimäellä. Hän asuu Hyvinkäällä. Kiiskinen on 186 cm pitkä ja painaa 84 kg. ==Aiheesta muualla== * Kiiskinen Suomen Curlingliiton sivuilla Luokka:Suomalaiset curlingpelaajat Luokka:Suomalaiset olympiamitalistit Luokka:Vuonna 1975 syntyneet Luokka:Elävät henkilöt
Pulamiesten vaaliliitto

Pulamiesten vaaliliitto oli lähinnä muhoslaisten talonpoikien perustama yhteenliittymä vuoden 1933 eduskuntavaaleihin osallistumista varten. Pulamiesten vaaliliitto syntyi Oulussa ilmestyneen Kansan Pula -lehden (1932-1936) ympärille järjestäytyneiden joulukuussa 1932 perustaman Pulatoimikuntien keskustoimikunnan aloitteesta. Kyseisen toimikunnan perustamisessa keskeistä roolia näytteli Muhoksen pulatoimikunta, mutta pulatoimikuntia ja -kerhoja oli muuallakin ja Kansan Pula levisi eri puolille maata. Suomen kommunistisella puolueella (SKP) oli myös vahvasti näppinsä pelissä, sillä kommunistit etsivät toimintavaihtoehtoja julkisten vasemmistolaisten järjestöjen lakkauttamisten jälkeen. SKP rahoitti Kansan Pulaa ja puolueen jäseniä, kuten Yrjö Leino, osallistui toimikuntien työskentelyyn.Matti Lackman: Taistelu talonpojasta. Suomen Kommunistisen Puolueen suhde talonpoikaiskysymykseen ja talonpoikaisliikkeisiin 1918-1939 (Pohjoinen 1985), sivut 209-252 (Muhoksen pulaliike [1931-1936]). Pulamiesten vaaliliitto sai vuoden 1933 vaaleissa 645 (0,06%) ääntä Oulun läänin eteläisessä vaalipiirissä, jossa listan johtava nimi oli radikaali pienviljelijä Väinö Mustonen, pulaliikkeen keskus- ja vaalitoimikuntien puheenjohtaja. Pulamies Oulun läänin pohjoisessa vaalipiirissä, Edvin Mäkinen, sen sijaan hylättiin kommunistina ja kannattajien oli tyytyminen "villiin" listaan. Seuraaviin vaaleihin alettiin valmistautua hyvissä ajoin, mutta ehdokasasettelusta muodostui vaaliliiton kannalta katastrofi. Oulun eteläisessä vaalipiirissä pulamiehet hylättiin vaaliasiakirjoissa esiintyneiden puutteellisuuksien vuoksi samalla kun pohjoisessa asiakirjat myöhästyivät. Pulamiesten vaaliliitolla oli siten vain kaksi villiä listaa ja ehdokasta, Mustonen ja Arvid Oukka, jotka saivat yhteensä noin 750 ääntä. Pulamiesten menestys kunnallisvaaleissa oli huomattavasti eduskuntavaaleja parempaa. Vaaleissa 1933 pulamiehet nousivat Muhoksen valtuuston suurimmaksi ryhmittymäksi 7 valtuutetulla ja saivat lisäksi kaksi paikkaa Alatorniolla. Seuraavissa vaaleissa oli tyytyminen viiteen paikkaan Muhoksella. Loppuvuodesta 1936 pulamiehet liittyivät perustettuun Pienviljelijäin ja maalaiskansan puolueeseen ja käytännössä lopettivat omat organisaationsa. Tämä ei kuitenkaan estänyt jo aiemmin pulamiesten toimintaa epäilyksellä katsonutta Etsivää keskuspoliisia toimimasta ja pulamiesten johtohenkilöt pidätettiin kesällä 1937. == Lähteet == Luokka:Suomen agraaripuolueet Luokka:Suomen entiset puolueet
Hallgeir Brenden

Hallgeir Brenden (10. helmikuuta 1929 Trysil – 21. syyskuuta 2007) oli norjalainen maastohiihdon olympiavoittaja ja yleisurheilija. Brenden voitti olympiakultaa 1952 Oslon kisoissa 18 kilometrillä ja 1956 Cortinassa 15 kilometrilläWallechinsky, s. 245. Oslossa 1952 ja Squaw Valleyssa 1960 hän saavutti olympiahopeaa Norjan viestijoukkueessaWallechinsky, s. 260. Cortinassa 1956 hän sijoittui viestissä neljänneksi. Brenden voitti hiihdossa useita Norjan-mestaruuksia vuosina 1951–1960. Lisäksi hän voitti maansa mestaruuden 3 000 metrin estejuoksussa. Seuratasolla Brenden edusti Vestre Trysil IF:ää. Hän kuoli 78-vuotiaana. == Lähteet == * ===Viitteet=== == Aiheesta muualla == Luokka:Norjalaiset olympiavoittajat Luokka:Norjalaiset maastohiihtäjät Luokka:Vuonna 1929 syntyneet Luokka:Vuonna 2007 kuolleet
Håkon Brusveen

Håkon Brusveen (15. heinäkuuta 1927 Vingrom – 21. huhtikuuta 2021 Lillehammer) oli norjalainen maastohiihdon olympiavoittaja.Arponen, ym., s. 134–135 Brusveenin oli alun perin määrä olla kotiinjäävä varamies Squaw Valleyn talviolympialaisissa 1960. Hän kuitenkin osoitti ennen kisoja hyviä otteita ja tuli valituksi kisajoukkueeseen. Kisoissa hän voittikin olympiakultaa 15 kilometrin kilpailussa. Samoissa kisoissa hän hiihti Norjan viestijoukkueen ankkurina. Vaihdossa hän oli 20 sekuntia Suomen Veikko Hakulista edellä. Hakulinen otti hänet kiinni 1,5 kilometriä ennen maalia ja lopulta jätti Brusveenin ja Norjan hopealle vain 0,8 sekunnin erolla. Aiemmissa arvokilpailuissa Brusveen ei ollut päässyt mitaleille. Falunin MM-kilpailuissa 1954 hän sijoittui viestissä neljänneksi ja 15 kilometrillä 20:nneksi. Cortina d'Ampezzon olympialaisissa 1956 hän oli viestissä neljäs ja 15 kilometrillä viides, ja samat sijoitukset toistuivat Lahden MM-kilpailuissa 1958. Brusveen sijoittui Holmenkollenin kisoissa toiseksi vuosina 1954 ja 1956 sekä Salpausselän Kisoissa kolmanneksi vuonna 1956. Hän oli erikoistunut pikamatkalle ja inhosi 50 kilometrin kilpailua. == Lähteet == * === Viitteet === Luokka:Norjalaiset olympiavoittajat Luokka:Norjalaiset maastohiihtäjät Luokka:Vuonna 1927 syntyneet Luokka:Vuonna 2021 kuolleet
Grete Ingeborg Nykkelmo

Grete Ingeborg Nykkelmo (s. 25. joulukuuta 1961) on norjalainen uransa lopettanut maastohiihtäjä ja ampumahiihtäjä. Nykkelmo nousi maastohiihtäjänä maailman huipulle vuonna 1985, jota ennen hän ei ollut yltänyt edes Norjan- mestaruuskilpailuissa mitaleille.Turun Sanomat 27.1.1985 Hän hiihti Seefeldin MM-kilpailuissa 1985 kaikki matkat ja aloitti saavuttamalla kaksi pronssimitalia: 10 kilometrillä hän hävisi kultamitalisti Anette Bøelle 3,2 sekuntia ja 5 kilometrillä samalle naiselle 11,8 sekuntia.Turun Sanomat 20.1.1985 ja 22.1.1985 Viestissä hän hiihti kolmannen osuuden ja saavutti hopeaa;Turun Sanomat 24.1.1985 kultamitalin menetykseen saattoi osaltaan vaikuttaa se, että johtoasemassa vaihtoon tullut Nykkelmo kompuroi vaihdossa ja katkaisi ankkurina hiihtäneen Berit Aunlin sauvan, mikä auttoi Neuvostoliittoa saamaan etumatkan nopeasti kiinni. Viimeisenä kilpailuna hiihdetylle 20 kilometrille Nykkelmo valittiin viime hetkillä Anne Jahrenin sijasta ja hänet sijoitettiin ensimmäiseen arvontaryhmään. Lähtönumerolla 2 hiihtänyt Nykkelmo ohitti nopeasti ensimmäisenä lähteneen Sveitsin Gabi Scheideggerin ja hiihti suurimman osan matkasta "ladunavaajana". Nykkelmon hiihto riitti kultamitaliin 18,4 sekunnin erolla Brit Petterseniin, ja Norja otti kisassa neloisvoiton. Oberstdorfin MM-kilpailuissa 1987 Nykkelmo oli toipilas ja hiihti vain 20 kilometrin kilpailun, jossa hän sijoittui 19:nneksi lähes kolme minuuttia kultamitalisti Marie-Helene Westinille hävinneenä.Turun Sanomat 21.2.1987 Lahden MM-hiihdoissa 1989 hän sijoittui 10 kilometrin perinteisen tyylin kilpailussa 26:nneksi ja 30 kilometrin vapaan tyylin kisassa 15:nneksi. Ampumahiihdossa Nykkelmo saavutti vuoden 1990 maailmanmestaruuskisoissa Oslossa viestihopeaa. Vuoden 1991 Lahden MM-kisoissa hän voitti kultaa 7,5 kilometrin sprinttikisassa sekä hopeaa normaalimatkalla ja viestissä. Nykkelmolle myönnettiin vuonna 1990 Egebergs Ærespris. Hän elää avioliitossa toisen entisen kilpahiihtäjän Vegard Ulvangin kanssa. == Lähteet == Luokka:Norjalaiset maastohiihtäjät Luokka:Norjalaiset ampumahiihtäjät Luokka:Norjalaiset urheiluvaikuttajat Luokka:Vuonna 1961 syntyneet Luokka:Elävät henkilöt
Luxemburgin jääkiekkomaajoukkue

Luxemburgin jääkiekkomaajoukkue edustaa Luxemburgia kansainvälisissä jääkiekko-otteluissa. Maa on ollut Kansainvälisen jääkiekkoliiton IIHF:n jäsen jo vuodesta 1912 alkaen. Joukkueen sijoitus Kansainvälisen jääkiekkoliiton IIHF:n vuoden 2021 jääkiekon maailmanrankinglistalla oli 43. Vuonna 2021 maassa oli 175 rekisteröitynyttä miesjääkiekkoilijaa ja kolme jäähallia. ==Sijoitukset maailmanmestaruuskisoissa== * 1992 - C-sarjan MM-kisat; alempi lohko; 5. * 2000 - D-sarjan MM-kisat; 8. * 2002 - 2. divisioonan MM-kisat, ryhmä B; 6., putosi 3. divisioonaan * 2003, - 3. divisioonan MM-kisat; 1. * 2004 - 2. divisioonan MM-kisat, ryhmä A; 6., putosi 3. divisioonaan * 2005 - 3. divisioonan MM-kisat; 3. * 2006 - 3. divisioonan MM-kisat; 5. * 2007 - 3. divisioonan MM-kisat; 3. * 2008 - 3. divisioonan MM-kisat; 3. * 2009 - 3. divisioonan MM-kisat; 3. * 2010 - 3. divisioonan MM-kisat; ryhmä A; 3. * 2011 - 3. divisioonan MM-kisat; 4. * 2012 - 3. divisioonan MM-kisat; 3. * 2013 - 3. divisioonan MM-kisat; 3. * 2014 - 3. divisioonan MM-kisat; 3. * 2015 - 3. divisioonan MM-kisat; 3. * 2016 - 3. divisioonan MM-kisat; 4. *2017 - 3. divisioonan MM-kisat; 1. *2018 - 2. divisioonan MM-kisat, ryhmä B; 6., putosi 3. divisioonaan *2019 - 3. divisioonan MM-kisat; 4. *2020 - 3. divisioonan A-ryhmän kisat peruttiin koronaviruspandemian vuoksi. *2021 - 3. divisioonan A-ryhmän kisat peruttiin koronaviruspandemian vuoksi. *2022 - 3. divisioonan MM-kisat; ryhmä A; 5. ==Maailmanranking== * 2004 - 42. * 2005 - 42. * 2006 - 43.http://www.iihf.com/news/Ranking2006_men.pdf * 2007 - 42. * 2008 - 43. * 2009 - 44. * 2010 - 44. * 2011 - 43. * 2012 - 43. * 2013 - 43. * 2014 - 42. * 2015 - 43. * 2016 - 43. *2017 - 42. *2018, helmikuu - 43. *2018, toukokuu - 42. *2019 - 43. *2020 - 43. *2021 - 43. *2022, helmikuu - 41. ==Lähteet== Luokka:Jääkiekkomaajoukkueet Luokka:Luxemburgin jääkiekko
David Murdoch

David Murdoch (s. 17. huhtikuuta 1978) on skotlantilainen curling-pelaaja ja Skotlannin maajoukkueen kapteeni. Vuosina 1995 (ykkösheittäjänä) ja 1996 (kolmosheittäjänä) hän voitti juniorien maailmanmestaruuden. Vuonna 2003 hän johdatti Skotlannin Euroopan mestaruuteen ja 2005 MM-hopealle ensimmäisissä aikuisten MM-kisoissaan. Murdochin johtama skottijoukkue kilpaili myös 2006 Torinon ja 2010 Vancouverin olympialaisissa Ison-Britannian lipun alla. Sotšin olympialaisissa 2014 Murdochin johtama joukkue sai hopeamitalin. Se oli Britannian paras sijoitus vuoden 1924 kultamitalin jälkeen. Murdoch pitää kotipaikkaansa Lockerbiessä. == Lähteet == Luokka:Skotlantilaiset curlingpelaajat Luokka:Vuonna 1978 syntyneet Luokka:Elävät henkilöt
Jääkiekon 3. divisioonan maailmanmestaruuskilpailut 2006

Ajankohta 24. huhtikuuta - 29\. huhtikuuta 2006 Isäntämaa Joukkueet 5 Nousivat 2\. divisioonaan 200 Jääkiekon 3. divisioonan maailmanmestaruuskilpailut 2006 pelattiin Reykjavíkissa, Islannissa, 24.–29. huhtikuuta 2006. Turnauksen kaksi parasta nousivat 2. divisioonan MM-kisoihin vuonna 2007. Armenia teki kisoissa jääkiekkohistoriaa voittamalla historiansa ensimmäisen A-maaottelun 6–0-tuloksella Irlannista. ==Osanottajat== * Armenia * Irlanti * Islanti * Luxemburg * Turkki ==Turnauksen kulku== Joukkue O V T H Maaliero Pisteet 1\. Islanti 4 4 0 0 27-6 8 2\. Turkki 4 2 1 1 18-16 5 3\. Armenia 4 2 0 2 23-19 4 4\. Irlanti 4 1 1 2 5-17 3 5\. Luxemburg 4 0 0 4 11-26 0 24\. huhtikuuta 16:00 Armenia 3-8 (0-2,2-4,1-2) Turkki 24\. huhtikuuta 20:00 Luxemburg 2-5 (0-0,2-2,0-3) Islanti 25\. huhtikuuta 20:00 Irlanti 0-6 (0-3,0-3,0-0) Armenia 26\. huhtikuuta 16:30 Turkki 8-2 (1-0,3-0,4-2) Luxemburg 26\. huhtikuuta 20:00 Islanti 8-0 (0-0,3-0,5-0) Irlanti 27\. huhtikuuta 20:00 Armenia 4-5 (2-0,0-2,2-3) Islanti 28\. huhtikuuta 18:30 Luxemburg 6-10 (4-1,1-8,1-1) Armenia 28\. huhtikuuta 20:00 Turkki 2-2 (1-0,0-1,1-1) Irlanti 29\. huhtikuuta 16:30 Irlanti 3-1 (2-0,0-1,1-0) Luxemburg 29\. huhtikuuta 18:30 Islanti 9-0 (1-0,6-0,2-0) Turkki ==Katso myös== * Jääkiekon 3. divisioonan maailmanmestaruuskilpailut * Jääkiekon 3. divisioonan maailmanmestaruuskilpailut 2005 * Jääkiekon maailmanmestaruuskilpailut 2006 * Jääkiekon 1. divisioonan maailmanmestaruuskilpailut 2006 * Jääkiekon 2. divisioonan maailmanmestaruuskilpailut 2006 ==Lähteet== * IIHF: 3. divisioonan turnaus Luokka:Jääkiekon 3. divisioonan maailmanmestaruuskilpailut Luokka:Vuoden 2006 jääkiekko Luokka:Islannin jääkiekko Luokka:Reykjavíkin urheilu
Joël Retornaz

Joël Retornaz (s. 30. syyskuuta 1983 Chêne-Bougeries, Geneven kantoni, Sveitsi) on italialainen curling-pelaaja ja Italian maajoukkueen kapteeni. Curling on Italiassakin harvojen harrastama marginaalilaji. Retornaz valittiin Italian puoliammattilaisjoukkueen kapteeniksi 2006 Torinon olympialaisissa, missä se pystyi panemaan kampoihin ennalta huomattavasti kovempia vastustajiaan vastaan. Retornazin joukkue saavutti voitot sellaisista lajin huippumaista kuin Saksa, Yhdysvallat ja Kanada. Hyvien esitystensä myötä hän on samalla lisännyt curlingin tunnettavuutta Italiassa ja villinnyt Pinerolon kisahallin yleisöä. Luokka:Italialaiset curlingpelaajat Luokka:Vuonna 1983 syntyneet Luokka:Elävät henkilöt
Jääkiekon 3. divisioonan maailmanmestaruuskilpailut 2003

Jääkiekon 3. divisioonan maailmanmestaruuskilpailut pelattiin Aucklandissa, Uudessa-Seelannissa, 3.–6. huhtikuuta 2003. Turnauksen voittajat, Uusi- Seelanti ja Luxemburg, nousivat 2. divisioonaan vuodeksi 2004. ==Turnauksen kulku== 3\. huhtikuuta 19:15 Uusi-Seelanti 7-1 (2-0,2-1,3-0) Turkki 5\. huhtikuuta 20:00 Luxemburg 2-7 (1-3,0-3,1-1) Uusi-Seelanti 6\. huhtikuuta 20:00 Turkki 3-5 (1-1,0-0,2-4) Luxemburg ==Lopputulos== Joukkue O V T H Maaliero Pisteet 1\. Uusi-Seelanti 2 2 0 0 14-3 4 2\. Luxemburg 2 1 0 1 7-10 2 3\. Turkki 2 0 0 2 4-12 0 ==Katso myös== * Jääkiekon 2. divisioonan karsintasarja 2002 == Lähteet == * IIHF: 3. divisioonan turnaus Luokka:Jääkiekon 3. divisioonan maailmanmestaruuskilpailut Luokka:Vuoden 2003 jääkiekko Luokka:Aucklandin urheilu
Peja Lindholm

Peter "Peja" Lindholm (s. 2. kesäkuuta 1970 Östersund, Ruotsi) on ruotsalainen curling- pelaaja.http://www.sok.se/aktiva/historisktaktiva/pejalindholm.5.79b1b2bf10bd35e1edd80004734.html Lindholm on toiminut pitkän aikaa Ruotsin maajoukkueen kapteenina. Hän on voittanut kolmesti maailmanmestaruuden (1997, 2001 ja 2004) ja kahdesti Euroopan mestaruuden (1998 ja 2001) sekä juniorien maailmanmestaruuden vuonna 1989. Seuratasolla hän edustaa Östersunds CK:ta. Hänen joukkuetoverinsa ovat Tomas Nordin, Magnus Swartling, Peter Narup ja Anders Kraupp. == Lähteet == Luokka:Ruotsalaiset curlingpelaajat Luokka:Vuonna 1970 syntyneet Luokka:Elävät henkilöt
Peter Lindholm

Peter Lindholm (s. 12. tammikuuta 1960) on suomalainen elokuvaohjaaja ja -käsikirjoittaja. Lindholm tunnetaan muun muassa rikoselokuvista Anita (1994) ja Isältä pojalle (1996) sekä Kjell Westö -filmatisoinneista Leijat Helsingin yllä (2001) ja Missä kuljimme kerran (2011). Lindholm vastasi myös Tove Idströmin käsikirjoittaman kiitetyn minisarjan Ilman kavaluutta (1996) ohjaamisesta. Esikoiselokuvansa Tappavat sekunnit (1985) Lindholm ohjasi salanimellä Juhani Hurme. Elokuvan tuotti Petri Pykälä, joka puolestaan tuli 1990-luvun lopulla tunnetuksi jännityskirjailijana nimimerkillä Ilkka Remes. Tämän lisäksi Lindholm on ohjannut elokuvan Kill City (1986), joka kuvasi nimensä mukaisesti kyseistä punkkaritalokorttelia Helsingin Kalliossa. Lindholmin elokuva Kolmistaan (2008) julkaistiin vain vähän aikaa elokuvan Musta jää jälkeen. Elokuvilla on monia yhteisiä piirteitä; ne ovat kummatkin Helsingin seudulle sijoittuvia kolmiodraamoja, miespääosan hahmo on korkeakouluopettaja ja elokuvien henkilöt viettävät varakasta elämää asunnoissa, joissa on uudet sisustukset. Vuonna 2008 Lindholm suunnitteli uudelleenfilmatisointia Erik Blombergin vuoden 1952 elokuvasta Valkoinen peura. Tehtyään tv-sarjan "Missä kuljimme kerran" Lindholm seurasi neljä vuotta teatteriryhmän Nya Rampenin työskentelyä eurooppalaisilla näyttämöillä. Hän teki tästä dokumettielokuvan "Ur själens källare". Samoihin aikoihin Lindholm alkoi paneutua edesmenneen Gösta Sundqvistin elämään. Tarkoituksena oli tehdä ns. mysteerimiehestä elokuva, mutta koska Suomen elokuvasäätiö ei tukenut tuotantoa, Lindholm teki tarinasta Yleisradiolle kuunnelmasarjan vuonna 2018. Radio Suomessa kuultu sarja "Itkisitkö onnesta – tarina Gösta Sundqvistista" rikkoi suosiossa kaikki ennätykset. Yle Areenassa pelkästään sitä kuunneltiin yli miljoona kuuntelukertaa – mitään vastaavaa ei ole aiemmin tapahtunut. Lindholm aikoo tehdä Gösta Sundqvistista myös aiemmin suunnitellun elokuvan, jonka kuvauksien on tarkoitus alkaa vuoden 2021 syksyllä. Elokuvan suunniteltu ensi-ilta on vuoden 2022 lopussa ja aiheesta suunnitellaan myös tv-sarjaa. == Lähteet == ==Aiheesta muualla== * * Luokka:Suomalaiset elokuvaohjaajat Luokka:Suomalaiset elokuvakäsikirjoittajat Luokka:Vuonna 1960 syntyneet Luokka:Elävät henkilöt